ยูโอบีเจาะเอสเอ็มอีแนวรถไฟทางคู่
ยูโอบี ชูกลยุทธ์ป่าล้อมเมือง เจาะเอสเอ็มอีต่างจังหวัด ยึดทำเลรถไฟทางคู่ตั้งฮับลูกค้าธุรกิจ
27 พ.ย. 2558

ยูโอบี ชูกลยุทธ์ป่าล้อมเมือง เจาะเอสเอ็มอีต่างจังหวัด ยึดทำเลรถไฟทางคู่ตั้งฮับลูกค้าธุรกิจ
นางสยุมรัตน์ มาระเนตร ผู้ช่วยกรรมการผู้จัดการใหญ่ ธุรกิจเอสเอ็มอี ธนาคารยูโอบี (ไทย) เปิดเผยว่า การรุกฐานลูกค้าธุรกิจขนาดกลางและขนาดย่อม (เอสเอ็มอี) มุ่งเน้นกลยุทธ์ป่าล้อมเมือง โดยพุ่งเป้าไปที่ฐานลูกค้าในต่างจังหวัด ที่ธนาคารมีอัตราเติบโตสูงถึง 60% ตั้งเป้าเพิ่มสัดส่วนลูกค้าต่างจังหวัดเป็น 50% เท่ากับลูกค้าในกรุงเทพฯ จากปัจจุบันอยู่ที่ 40%
ทั้งนี้ ธนาคารมีแผนเปิดศูนย์ธุรกิจเอสเอ็มอีในจังหวัดที่มีแนวโน้มเติบโตปีละ 3-4 แห่ง เจาะทำเลแนวทางรถไฟทางคู่ของรัฐบาล ที่จะทำให้จังหวัดนั้นมีจีดีพีเติบโตสูง ขณะที่ล่าสุดได้เปิดศูนย์ธุรกิจที่เชียงใหม่เป็นแห่งที่ 2 สนับสนุนการค้าชายแดนและการท่องเที่ยว มียอดให้สินเชื่อแล้ว 1,000 ล้านบาท และหากยอดคงค้างถึง 2,000 ล้านบาท ก็พร้อมจะเปิดศูนย์ธุรกิจเพิ่มอีก
สำหรับลูกค้าเอสเอ็มอีของธนาคารปัจจุบันมี 4 หมื่นราย สินเชื่อมีสัดส่วน 15% ของพอร์ตสินเชื่อรวม 2.75 แสนล้านบาท ส่วนใหญ่เป็นเอสเอ็มอีขนาดเล็ก ยอดขายไม่เกิน 400 ล้านบาท หรือวงเงินสินเชื่อไม่เกิน 40 ล้านบาท 
ด้านเศรฐกิจปีนี้ส่งผลกระทบต่อลูกค้าเอสเอ็มอี ที่อ่อนไหว คือ กลุ่มท่องเที่ยว เช่น โรงแรมขนาดเล็ก สินค้าฟุ่มเฟือย